રાજ્ય પંચાયત પસંદગી સેવા મંડળના અધ્યક્ષ નરેશ શાહે જણાવ્યું હતું કે,’રાજ્ય સરકારે ગરીબમાં ગરીબ વિદ્યાર્થી પણ પ્રાથમિક-માધ્યમિક શિક્ષણ સારી રીતે લઈ શકે તે માટેની તમામ સુવિધા અને વાતાવરણ કર્યું છે અને એના પરિણામે શાળાઓમાં સો ટકા નામાંકન પણ થઈ રહ્યું છે. સોજિત્રા નગરની એમ.એમ.પટેલ હાઇસ્કૂલ ખાતે યોજાયેલા શાળા પ્રવેશોત્સવમાં શાહે વધુમાં ઉમેર્યું હતું કે માધ્યમિક શાળામાં ભણતો વિદ્યાર્થી શિક્ષણકાર્ય ઉપરાંત પોતાના પરિવાર નગર ઈતિહાસ સહિતની માહિતિથી સજ્જ હોવો જોઇએ. આણંદ જિલ્લામાં શહેરી વિસ્તારમાં આજથી શરૂ થયેલા શાળા પ્રવેશોત્સવ કાર્યક્રમમાં નરેશભાઇ શાહે સોજિત્રા નગરની એમ.એમ હાઇસ્કૂલ ખાતે આંગણવાડી થી ધોરણ ૯ ના ભુલકા અને વિદ્યાર્થીઓની કુમકુમ તિલક કરી દફતર પુસ્તકો અપર્ણ કરી સ્વાગત કરીને શાળા પ્રવેશ કરાવ્યો હતો.